Musica traditional

Le musica traditional o musica folkloric es le formas de music que veni de traditiones oral in culturas national e ethnic. Le phrase include multe differente generes in multe differente paises. Musica traditional sovente es in le forma del cantos e dansas. Subjectos frequente del cantos es eventos historic, mythos, legendas, festas e occasiones special altere.

Al contrario al musica popular, le musica traditional veniva ante le invention del disco. Le musica traditional es usualmente etiam differentiate del musica classic in Europa, India e alcun regiones altere. Ben que le musica classic era associate con le nobilitate e corte e notate con un systema scripte, le musica traditional era interpretate al publico general e passava oralmente ab generation a generation. Iste distinction non era semper clar; alcun vices le cantos era notate in libros de cantos. Durante le seculo 19, un elevation de romanticismo e nationalismo creava plus interesse in le musica traditional. Le traditiones musical era specialmente abundante in communitates de immigratos. Alcun compositores classic era influentiate per illo, inclusive Antonín Dvořák, Edvard Grieg, Johannes Brahms, Ralph Vaughan Williams e Bela Bartók.

Le seculo 20 videva un renascientia altere de musica traditional. Le musica traditional statounitese deveniva un genere del musica popular, musica folk (musica folkloric contemporanee). Le lingua anglese sovente non differentia le musica traditional e le musica folk. Musica traditional continue esser interpretate e registrate in paises circum le mundo, e pote arrivar a un audentia plus grande.

Categoria:Generes musical